SET ผันผวนปิดบวกท้ายตลาดฯ 2.40 จุด พรุ่งนี้ยังเสี่ยงปรับฐานหลังหุ้นส่วนใหญ่ราคาพุ่งแรง
SET ผันผวนปิดบวกท้ายตลาดฯ 2.40 จุด พรุ่งนี้ยังเสี่ยงปรับฐานหลังหุ้นส่วนใหญ่ราคาพุ่งแรง โดยดัชนีปิดตลาดวันนี้ ที่ระดับ 1,795.21 จุด เพิ่มขึ้น 2.40 จุด หรือ 0.13% มูลค่าซื้อขาย 7.54 หมื่นลบ.
9 ม.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,795.21 จุด เพิ่มขึ้น 2.40 จุด หรือ 0.13% มูลค่าซื้อขาย 7.54 หมื่นลบ.
10 หุ้นดันดัชนีวันนี้

ด้าน นายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย) จำกัด เปิดเผยกับ “ข่าวหุ้นธุรกิจออนไลน์” ว่าภาวะตลาดฯวันนี้ผันผวน ดัชนีมีการแกว่งตัวในกรอบแคบ เนื่องจากมีแรงซื้อและขายทำกำไรสลับกันตลอดทั้งวัน โดยส่วนใหญ่เกิดแรงขายทำกำไรเนื่องจากราคาหุ้นเริ่มปรับตัวขึ้นในระดับที่สูงแล้ว
ทั้งนี้ ภาพรวมตลาดฯอยู่ในช่วงของการปรับฐานช่วงสั้นๆและคาดว่าการปรับฐานในครั้งนี้ดัชนีจะไม่ต่ำกว่าระดับ 1,780 จุด เพราะแนวโน้มตลาดฯยังคงดี รวมทั้งมีเม็ดเงินจากต่างประเทศไหลเข้า
สำหรับแนวโน้มภาวะตลาดฯในวันพรุ่งนี้ (10 ม.ค.) คาดว่ายังคงเป็นลักษณะเช่นเดียวกับวันนี้ เป็นภาพของการปรับฐาน มีทั้งแรงซื้อ-ขาย ดัชนีมีการบวก-ลบไม่มากนัก
พร้อมให้แนวรับที่ 1,785 จุด แนวต้าน 1,804 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 6,572.58 ล้านบาท ปิดที่ 73.25 บาท ลดลง 1 บาท
BANPU มูลค่าการซื้อขาย 5,136.83 ล้านบาท ปิดที่ 21.50 บาท เพิ่มขึ้น 1 บาท
KBANK มูลค่าการซื้อขาย 3,124.74 ล้านบาท ปิดที่ 235 บาท ลดลง 6 บาท
PTTGC มูลค่าการซื้อขาย 2,839.40 ล้านบาท ปิดที่ 93 บาท เพิ่มขึ้น 3.75 บาท
PTT มูลค่าการซื้อขาย 2,569.09 ล้านบาท ปิดที่ 466 บาท ราคาไม่เปลี่ยนแปลง
 
ตลาดหุ้นเอเชีย
